02/01/2012 | Administración LocalMunicipal
Oroso
Bases que rexen na convocatoria de selección dun oficial de primeira baixo a modalidade de contrato laboral temporal así como creación de bolsa de emprego para cubrir prazas de xeito temporal de oficial de primeira

En uso das facultades que me confire o artigo 21.1. g) da Lei 7/1985, de 2 de abril, reguladora das Bases do Réxime Local; artigo e o artigo 41.14. c) do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, por Resolución da Alcaldía do dezanove de decembro de dous mil once, aprobáronse as seguintes Bases específicas e convocatoria para a contratación en réxime laboral con carácter temporal de interinidade dun operario de limpeza para cubrir a baixa por enfermidade dun traballador titular da praza de oficial de primeira e a creacion dunha bolsa de emprego para proceder á provisión temporal de prazas das mesmas características. O obxecto da presente convocatoria é a contratación en réxime de dereito laboral de un oficial de primeira baixo a modalidade de contrato temporal de interinidade ao abeiro do artigo 15 1 c) do Estatuto dos Traballadores, artigo 11 do Estatuto Básico do Empregado Público e artigo 10 da Lei da función de pública de Galicia. Igualmente é obxecto da presente convocatoria a creación dunha bolsa de emprego para proceder a provisión temporal de prazas das mesmas características, polos motivos sinalados nos artigos 15.1 a), b) e c) do Estatuto dos Traballadores, é dicir, a realización de unha obra ou servicio determinados, o exceso ou acumulación de tarefas por un prazo máximo de seis meses, dentro dun período de doce meses así coma para a substitución temporal dos titulares das prazas ou eventualmente dos seus substitutos, en tanto en canto non se reincorporen á súa praza. O persoal contratado, estará suxeito durante a súa relación laboral á normativa sobre incompatibilidades prevista na función pública (Lei 53/1984, de 25 de decembro). O importe das retribucións dos traballadores será a establecida no Convenio Colectivo do Persoal Laboral do Concello de Oroso para o grupo IV, así coma a Relación de Postos de Traballo para o posto definido na Base seguinte e no anexo de persoal orzamentario para o posto de oficial de primeira. Os aspirantes seleccionados no presente proceso selectivo incorporaranse ao concello, dándose de alta na Seguridade Social e demais requisitos legais, tendo unha duración o contrato ata que o traballador Mihai Catalin Pedriza Buendia se reincorpore ao seu posto de traballo. As funcións dos aspirantes seleccionados serán as definidas pola relación de postos de traballo do Concello de Oroso para o posto de “Oficial de primeira, clave 05.01.” A título meramente exemplificativo: · Realizar traballos de albanelería interior y exterior (amasado de formigón, arranxos de beirarrúas e cunetas, arquetas, bacheado, instalación de mobiliario urbano, reparacións de parques infantiles, etc.) en toda clase de vías e edificios públicos, segundo as especificacións técnicas e programa de traballo establecidos. · Conducción de vehículos de ata 3.500 kg. de carga útil, e manexo de todo tipo de maquinaria de obras (Dumpers, martelo pneumático, pala mixta, etc.). · Levar a cabo tarefas de mantemento en instalacións e edificios municipais (mobiliario, bancos, portas, papeleiras, fiestras, fluorescentes, etc.) nas diferentes dependencias municipais. · Realizar el mantemento e colocación da sinalización viaria (montaxe e colocación de sinais, fitos e pivotes cos seus respectivos anclaxes, etc.) · Levar a cabo diversos traballos de xardinería: preparación do terreo para posterior sembra ou plantación, corte e recollida do céspede, poda e tala de árbores, arbustos, etc., tratamento contra malas herbas, zarzas, etc, incluíndo o manexo de maquinaria especializada (podadoras, cortacéspede). · Realizar traballos diversos simples e que non requiran especialización de ferrería, carpintería, pintura, en edificios e bens públicos que lle sexan encomendados. · Levar a cabo tarefas de colocación, montaxe e desmontaxe de valados, sinais, taboados, carpas, stands, etc., e demáis apoio nos preparativos actos e festexos. · Realizar as tarefas relacionadas co transporte, carga e descarga de materiais diversos. · Efectuar tarefas de mantemento nos contedores instalados no termo municipal, procedendo a súa retirada, arranxo e posterior colocación. · Cumprir as normas de Prevención de Riscos Laborais. As bases do presente proceso selectivo publicaranse integramente no taboleiro de anuncios do Concello, na páxina web do concello de Oroso así coma no Boletín Oficial da Provincia da Coruña e igualmente facilitarase unha copia destas na Oficina do Rexistro Xeral do Concello. Publicarase un anuncio da convocatoria do proceso selectivo no Boletín Oficial da Provincia da Coruña e no taboleiro de anuncios do Concello. Os resultados das probas, as citacións e emprazamentos aos aspirantes, así coma calquera actuación do tribunal cualificador levaranse a cabo unicamente a través do taboleiro de anuncios do concello, medio exclusivo de notificación aos interesados.1. Ser español e maior de idade, con idade non superior á xubilación, sen prexuízo do disposto na legalidade vixente para o acceso dos nacionais dos Estados membros da UE, así como os estranxeiros residentes en España que reúnan os requisitos esixidos na Lei orgánica 8/2000.2. Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario. No caso de ser nacional doutro Estado, non atoparse inhabilitado nin en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, ao acceso ao emprego público.3. Non padecer enfermidade ou defecto físico ou psíquico que impida o desempeño das correspondentes funcións.4. Estar en posesión do título de graduado escolar, ESO ou equivalente ou titulación superior.5. Estar en posesión do carnet de conducir clase B. Os requisitos para concorrer están referidos ao último día de presentación de instancias, os interesados que asinen a instancia de participación deberán reunir os requisitos da presente convocatoria, do contrario quedarán automaticamente eliminados, unha vez comprobada a documentación na fase de acreditación desta. Os interesados deberán presentar no prazo de dez días hábiles contados dende a publicación do anuncio de convocatoria no Boletín Oficial da Provincia, a seguinte documentación: 1. Solicitude de participación anexa ás bases.2. Xustificante de pagamento da taxa por dereitos de exame, que de conformidade coa ordenanza fiscal reguladora queda establecida en 20 euros. O pagamento farase nas contas bancarias do Concello no modelo de autoliquidación dispoñible na páxina web do Concello e nas oficinas municipais. A presentación da documentación poderá facerse en calquera dos lugares establecidos no artigo 38.4 da Lei 30/92. Porén, e dada a urxencia da selección, os aspirantes que presentasen a documentación noutros lugares que non fose o rexistro do Concello deberán remitir un fax ao número 981 691 786 dando aviso da presentación de instancia. Se non o fixesen así non se terán en conta as solicitudes que cheguen ao Concello con posterioridade ao prazo previsto nestas bases para a aprobación provisional da lista de admitidos e excluídos. En todo caso non se terán en conta as solicitudes que cheguen ao Concello máis alá dos sete días naturais dende o prazo de remate de presentación de solicitudes. Logo de rematar o prazo de presentación de solicitudes aprobarase por Resolución de Alcaldía nun prazo non superior a catro días hábiles unha relación provisional de aspirantes na que se especifique o cumprimento dos requisitos expostos na base quinta. Os aspirantes terán un prazo non superior a tres días hábiles dende a publicación no taboleiro de anuncios da devandita relación para a emenda das deficiencias que pola súa natureza considérense subsanables, non podendo ser obxecto de subsanación a realización de trámites ou actuacións que supoñan unha ampliación implícita dos prazos establecidos nestas bases. Nun prazo non superior a tres (3) días hábiles dende a terminación do prazo anterior publicarase a relación definitiva de admitidos e excluídos nas probas selectivas, que será publicada no taboleiro de anuncios do concello. Porén, no caso de non necesidade de emenda a publicación da relación de aspirantes provisional será automaticamente elevada a definitiva. Na resolución definitiva de admitidos e excluídos emprazarase aos aspirantes admitidos para as probas de oposición sinaladas na base novena. A selección dos aspirantes levarase a cabo por un Tribunal Cualificador que estará integrado polos seguintes membros: Presidente: Dª. Anne Elisabeth Essoubai Castro Acuña. Carrasco del Pozo, funcionario do concello de Oroso. Vogais: Jesús Fuentes Vázquez, traballador do Concello de Oroso. Dª Rosa Mª Ramirez Campos, técnico de emprego da Mancomunidade de Ordes. Dª. Yolanda García Fachal, arquitecta técnica do concello. D. Juan Fulgencio Neila Cunyat, encargado de obras do Concello. Secretario: D. Dalmiro Núñez Méndez, secretario do concello, que actuará con voz pero sen voto. Para a válida constitución do tribunal deberán asistir o presidente e secretario e dous dos vogais. O tribunal queda facultado para resolver cantas dúbidas e demais circunstancias e incidencias se formulen durante o proceso selectivo, así como tomar os acordos que procedan en orde á cobertura de prazas convocadas, podendo dispoñer a incorporación de asesores especialistas que estime necesarios, con voz pero sen voto. A selección efectuarase polo sistema de oposición.9.1 FASE DE OPOSICIÓN (máximo 20 puntos) A oposición constará de dous exercicios, eliminatorios cada un deles, de modo que non poderán pasar ao seguinte exercicio os aspirantes que non alcanzaran a cualificación mínima establecida para cada un deles. Os exercicios practicaranse en chamamento único, sendo suspendido quen non compareza, calquera que sexa a causa, salvo previsión normativa específica de rango superior. PRIMEIRA PROBA Obrigatoria e eliminatoria. Consistirá en contestar, no prazo máximo de corenta e cinco minutos, un cuestionario tipo test de 30 preguntas, con cinco de reserva adicionais, con catro respostas alternativas e unha soa correcta, sobre o contido do programa especificado no anexo II das bases. A puntuación determinarase atendendo a seguinte fórmula (de 0 a 6 puntos): N= (A-F/3)/5. (Redondeada a dous decimais como máximo). Sendo N= nota final da proba; A= preguntas acertadas; F= preguntas falladas. Corresponderá ao tribunal sinalar a puntuación mínima precisa para superar a proba. SEGUNDA PROBA Por parte do tribunal proporase unha ou varias probas prácticas, a celebrar en unha ou varias sesións por un prazo máximo de catro horas, na que se valorarán os coñecementos e habilidades profesionais de acordo coas funcións do posto de traballo. Esta proba práctica valorarase de 0 a 14 puntos debendo os aspirantes obter unha puntuación mínima de 7 puntos para superar a mesma. Correspóndelle ó tribunal determinar o nivel de coñecementos e habilidades necesarias para acadar a puntuación mínima. A orde de clasificación definitiva de todo os aspirantes virá determinada pola suma das puntuacións obtidas nas distintas probas da oposición; no caso de empate, este resolverase pola maior puntuación obtida no exame práctico, e se persistise o empate, por sorteo. A orde de clasificación definitiva determinará a proposta de nomeamento do Tribunal. En ningún caso o Tribunal cualificador poderá propoñer para o nomeamento un número maior de aspirantes que prazas convocadas. Se se producise algunha vacante nas prazas ofertadas durante a vixencia do nomeamento, serán chamados aqueles aspirantes que superasen as probas de oposición por orde de puntuación, sempre que reunisen os requisitos da convocatoria. Os interesados deberán presentar no prazo de sete días naturais dende a publicación da proposta de nomeamento do tribunal: 1 Informe de recoñecemento médico polos servizos do Concello, que acredite non padecer enfermidade ou defecto físico nin psíquico que impida o desempeño das correspondentes funcións.2 Fotocopia compulsada do título académico.3 Fotocopia compulsada do DNI.4 Fotocopia compulsada do carnet de conducir clase B en vigor.5 Declaración xurada de non estar incurso en causa de incompatibilidade e de non estar inhabilitado para o exercicio de funcións públicas. O Alcalde-Presidente procederá á contratación dos candidatos propostos polo Tribunal unha vez presenten a correspondente documentación. O nomeamento notificaráselle ao interesado para que tome posesión no prazo máximo dunha semana. Se non se fai sen causa xustificada será declarado en situación de cesante. Previamente deberá prometer ou xurar o cargo na forma establecida no artigo 1 do Real Decreto 707/1979, de 5 de abril. Crearase unha bolsa de emprego formada pola lista de aspirantes que logo de superar as probas da fase de oposición non obtivesen praza, ordenados de maior a menor puntuación. É condición inescusable para a pertenza á devandita bolsa o mantemento durante a vixencia desta dos requisitos relacionados na base quinta das presentes bases. Acudirase á devandita lista para a selección de traballadores nos seguintes casos: 1. Substitución temporal dos titulares ou no seu caso dos substitutos dalgunha das prazas de oficiais de primeira do Concello de Oroso, segundo o disposto no artigo 15.1 c) do Estatuto dos Traballadores.2. Acumulación de tarefas ou excesos puntuais de carga de traballo no suposto do artigo 15.1 b) Estatuto dos Traballadores.3. Para a realización de unha obra o servicio determinados no suposto do artigo 15.1 a) Estatuto dos Traballadores. Unha vez detectada a situación de necesidade de cubrir temporalmente unha praza, e elaborado o correspondente expediente no que se acreditara o cumprimento dos supostos expostos así coma a existencia de crédito orzamentario, o Alcalde-Presidente procederá ao chamamento sucesivo daqueles aspirantes por orde de lista, debendo os interesados manifestar o seu interese por escrito no prazo máximo improrrogable de dous días hábiles dende a notificación da oferta por parte do Concello, transcorrido o cal entenderase que renuncia e pasará ao seguinte da lista. A notificación practicarase exclusivamente mediante a publicación da oferta no taboleiro de anuncios e na páxina web do Concello, sen prexuízo de que se intente proceder a contactar co interesado vía telefónica polo menos por dúas veces en horas distintas, do cal quedará a debida constancia no expediente. No caso de manifestar o seleccionado o seu interese, deberá presentar a documentación relacionada na base anterior, se non o fixese anteriormente, no prazo indicado naquela. A renuncia, salvo que manifestase por escrito no prazo máximo dun (1) día hábil dende a notificación da oferta, ou á non presentación da aceptación da oferta e da documentación esixida en prazo implicará que o interesado pasará a ocupar o último lugar da lista. Os integrantes da bolsa poderán en calquera momento pedir a renuncia definitiva á integración nesta, mediante solicitude por escrito dirixida ao Alcalde-Presidente. A duración da bolsa de emprego terá unha validez de catro anos contados dende a publicación das presentes bases no Boletín Oficial da Provincia da Coruña, ou, no seu defecto, ata que todos os interesados que figuren nela non manifesten interese nunha oferta de substitución concreta. Contra a resolución de alcaldía que aprobe as presentes bases, que pon fin á vía administrativa, poderase interpoñer un recurso contencioso-administrativo ante os Xulgados do Contencioso Administrativo, no prazo de dous meses contados dende o día seguinte ao da publicación do anuncio do proceso selectivo no Boletín Oficial da Provincia da Coruña, segundo o art.46.1 da Lei 29/1998 de 13 de xullo da xurisdicción contencioso-administrativa. Así mesmo poderase interpoñer un recurso potestativo de reposición ante o Alcalde-Presidente, no prazo dun mes contado a partir do día seguinte ao da publicación do anuncio do proceso selectivo no Boletín Oficial da Provincia da Coruña (artigos 116, 117 e 48 da Lei 30/92, de 26 de novembro, de réxime xurídico das Administracións públicas e do procedemento administrativo común). No caso de que se interpoña o recurso potestativo de reposición, ata que sexa resolto expresamente ou se produza a desestimación presunta, non se poderá interpoñer o recurso contencioso-administrativo (artigo 116 da Lei 30/92, de 26 de novembro, de réxime xurídico das Administracións públicas e do procedemento administrativo común). D/ Dª., con DNI número., e enderezo, para os efectos de notificación, en., CP., teléfono. Expón: Que desexa participar no concurso convocado para cubrir o posto de traballo de oficial de primeira mediante contratación en réxime laboral temporal interino e creación de bolsa de emprego, de acordo coas bases da convocatoria aprobadas por Decreto de Alcaldía de 19 de decembro de 2011, Para tal efecto fai constar: · Que reúne todos e cada un dos requisitos esixidos na base quinta da convocatoria e coñece e acepta incondicionalmente as bases da convocatoria. · Que achega coa presente solicitude os méritos e documentación xustificativa para a súa estimación Solicita: Ser admitida/o a participar no referido concurso. Documentación que achega: 1 Prevención de riesgos laborales. Criterios de seguridad a tener en cuenta en los trabajos de albañilería y cimentaciones.2 O proxecto de obra. A ejecución dos traballos de obra. Control de calidade nas execucións.3 Herramientas y utillaje para albañilería. Uso y conservación.4 Herramientas y utillaje para trabajos de encofrado y hormigonado. Uso y conservación.5 Materiales utilizados en albañilería. Características, clasificación y descripción.6 Materiales utilizados en trabajos de encofrado y hormigonado Características, clasificación y descripción.7 Replanteo y construcción de tabiques. Orden de ejecución, materiales a utilizar.8 Soleras y pavimentos de hormigón. Formas de ejecución, materiales.9 Zarpeado y lucido de paredes. Orden de ejecución, materiales, herramientas y utillaje.10 Pavimentos y alicatados.11 Prevención de riesgos laborales en trabajos de jardinería.12 Árboles y arbustos. Clasificación. Identificación de especies. Especies autóctonas.13 Principales plagas y enfermedades de los jardines. Métodos de prevención y de lucha.14 Plantación y cuidado de césped. Control y eliminación de las malas hierbas. Métodos para la prevención del crecimiento de malas hierbas.15 Sistemas de riego: clases y funciones. Aproximación al diseño del riego.16 Plantación de árboles, arbustos y setos. Plantación de vivaces y plantas de temporada.17 Poda de árboles y arbustos.18 Transplante de árboles y arbustos. Épocas propicias para el transplante según las especies.19 Maquinaria para la jardinería: tipos y funciones. Uso de la maquinaria.20 Seguridad en la manipulación de la maquinaria Oroso, 19 de decembro de 2011 O Alcalde-Presidente, Asdo.: Manuel Mirás Franqueira.